Ek mag nooit die lente van my jeug verkwis deur tyd te verspil nie; ek sal ryk saad saai om te blom wanneer ek 'n man is, en vrugte dra wanneer ek oud is – nog is my jeugjare die seisoen vir vreugde en liefde, maar my ryp jare dié van wysheid en insig.
Om die toekoms reg te benader, moet die verlede reg verstaan word. Jy draai jou om na die verlede om die toekoms beter in fokus te kry. Die lewe moet terugwaarts verstaan word om dit vorentoe te kan leef. Dit maak van die geskiedenis die bewaarder van die groot dade van die verlede, maar dien ook as ’n waarskuwing vir die toekoms.
Die RK het haar mag van die Romeinse Ryk ontvang en ook so te werk gegaan.Keiser Konstantyn het die kerk in bisdomme (administratiewe eenhede) verdeel en georganiseer, net soos sy streeksdistrikte. Die RK is vandag nog ŉ spieëlbeeld daarvan. Daarom waarsku die Bybel dat die mensdom vir ŉ kort tydjie deur ŉ laaste herlewing van die Romeinse Ryk geteister gaan word.
“En hulle het die draak aanbid wat die dier mag gegee het, en die dier aanbid en gesê: Wie is aan die dier gelyk? Wie kan teen hom oorlog voer?” (Openb.13:4).
“En uit die aarde het ek ’n ander dier sien opkom, en hy het twee horings gehad net soos ’n lam en het gepraat soos ’n draak. En hy oefen al die mag van die eerste dier uit voor sy oë, en hy maak dat die aarde en die wat daarop woon, die eerste dier aanbid, waarvan die dodelike wond genees is” (Openb.13:11,12).
“Hy doen ook groot tekens, sodat hy selfs vuur uit die hemel laat neerdaal op die aarde voor die oë van die mense. En hy verlei die bewoners van die aarde deur die tekens wat hom gegee is om voor die oë van die dier te doen, deur aan die bewoners van die aarde te sê dat hulle ’n beeld moet maak vir die dier wat die swaardwond ontvang en lewendig geword het” (Openb.13:13,14).
Die eerste dier dwing die wêreldgodsdiens met militêre mag en staatkundige gesag op die ganse mensdom af:
“En hy maak dat aan almal, klein en groot, en die rykes en die armes, en die vrymense en die slawe ’n merk op hulle regterhand en op hulle voorhoofde gegee word;sodat niemand kan koop of verkoop nie, behalwe hy wat die merk of die naam van die dier of die getal van sy naam het” (Openb.13:16,17).